CELEX: 32020D2217
Language: ro
Date: 2020-12-22 00:00:00
Title: Decizia de punere în aplicare (UE) 2020/2217 a Comisiei din 22 decembrie 2020 de modificare a anexelor I și III la Decizia 2010/472/UE în ceea ce privește includerea Regatului Unit în listele cu țări terțe sau cu părți ale acestora care sunt autorizate pentru importurile în Uniune de material seminal, de ovule și de embrioni de animale din speciile ovină și caprină [notificată cu numărul C(2020) 9554] (Text cu relevanță pentru SEE)

28.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 438/60
               
            
         DECIZIA DE PUNERE ÎN APLICARE (UE) 2020/2217 A COMISIEI
         din 22 decembrie 2020
         de modificare a anexelor I și III la Decizia 2010/472/UE în ceea ce privește includerea Regatului Unit în listele cu țări terțe sau cu părți ale acestora care sunt autorizate pentru importurile în Uniune de material seminal, de ovule și de embrioni de animale din speciile ovină și caprină
         
            
               [notificată cu numărul C(2020) 9554]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 17 alineatul (3) litera (a), și articolul 19 teza introductivă și litera (b),
         întrucât:
         
                     (1)
                  
                  
                     Decizia 2010/472/UE a Comisiei (2) stabilește condițiile pentru importurile în Uniune ale transporturilor de material seminal, ovule și embrioni de animale din speciile ovină și caprină. În special, în anexa I la respectiva decizie se enumeră țările terțe sau părțile acestora din care statele membre trebuie să autorizeze importurile de transporturi de material seminal de la animale din speciile ovină și caprină, iar în anexa III se enumeră țările terțe sau părțile acestora din care statele membre trebuie să autorizeze importurile de transporturi de ovule și de embrioni de la respectivele animale.
                  
               
                     (2)
                  
                  
                     Regatul Unit a furnizat garanțiile necesare prevăzute în Decizia 2010/472/UE pentru ca Regatul Unit să fie inclus în anexele I și III la decizia respectivă după încheierea perioadei de tranziție prevăzute în Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (Acordul de retragere), fără a aduce atingere aplicării dreptului Uniunii la și în Regatul Unit în ceea ce privește Irlanda de Nord în conformitate cu articolul 5 alineatul (4) din Protocolul privind Irlanda/Irlanda de Nord la Acordul de retragere, coroborat cu anexa 2 la protocolul respectiv. Ținând seama de garanțiile furnizate de Regatul Unit, țara terță respectivă trebuie inclusă în anexele la Decizia 2010/472/UE.
                  
               
                     (3)
                  
                  
                     Prin urmare, anexele I și III la Decizia 2010/472/UE trebuie modificate în consecință.
                  
               
                     (4)
                  
                  
                     Întrucât perioada de tranziție prevăzută în Acordul de retragere se încheie la 31 decembrie 2020, prezenta decizie trebuie să se aplice de la 1 ianuarie 2021.
                  
               
                     (5)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexele I și III la Decizia 2010/472/UE se modifică în conformitate cu anexa la prezenta decizie.
         
         
            Articolul 2
            Prezenta decizie se aplică începând cu 1 ianuarie 2021.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 22 decembrie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 268, 14.9.1992, p. 54.
         
            (2)  Decizia 2010/472/UE a Comisiei din 26 august 2010 privind importurile de material seminal, ovule și embrioni de animale din speciile ovină și caprină în Uniune (JO L 228, 31.8.2010, p. 74).
      
      
         
            ANEXĂ
            Anexele I și III la Decizia 2010/472/UE se modifică după cum urmează:
            
                        1.
                     
                     
                        În anexa I, după mențiunea referitoare la Chile se introduce următoarea mențiune:
                        
                                    „GB
                                 
                                 
                                    Regatul Unit ((*))
                                    
                                 
                                 
                                     
                                 
                                 
                                     
                                 
                              
                  
                        2.
                     
                     
                        În anexa III, după rubrica referitoare la Chile se introduce următoarea rubrică:
                        
                                    „GB
                                 
                                 
                                    Regatul Unit ((*))